સ્થાનિક રહેવાસી અને ફોરમના સક્રિય કાર્યકર મનીષ શેઠે ‘મિડ-ડે’ને કહ્યું હતું કે ‘સવારે કામ શરૂ થતાં જ અમે કંપનીના માણસોને શું કામ થઈ રહ્યું છે એ બાબતની પૃચ્છા કરી હતી. ત્યારે પહેલાં અમને બોરવેલનું કામ કરી રહ્યા છે એવો જવાબ આપવામાં આવ્યો હતો. ત્યાર પછી અન્ય લોકોને CCTV કૅમેરા બેસાડવાનું કામ ચાલે છે એમ કહેવામાં આવ્યું હતું. છેક સાંજે ખબર પડી કે આ તો મોબાઇલ ટાવરનું રિલાયન્સ જિયો ઇન્ફોકૉમ લિમિટેડવાળા કામ કરી રહ્યા છે. તરત જ અમે એનો વિરોધ કરીને કામ બંધ કરાવ્યું હતું. આ કામ ગઈ કાલે પણ અમે નહોતું થવા દીધું.’